RIALACHÁN CUR CHUN FEIDHME (AE) 2022/731 ÓN gCOIMISIÚN

an 12 Bealtaine 2022

lena leasaítear Rialachán Cur Chun Feidhme (AE) 2021/1266 lena bhforchuirtear dleacht frithdhumpála chinntitheach ar allmhairí bithdhíosail de thionscnamh Stáit Aontaithe Mheiriceá agus Rialachán Cur Chun Feidhme (AE) 2021/1267 lena bhforchuirtear dleachtanna frithchúitimh cinntitheacha ar allmhairí bithdhíosail de thionscnamh Stáit Aontaithe Mheiriceá

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/1036 ó Pharlaimint na hEorpa agus ón gComhairle an 8 Meitheamh 2016 maidir le cosaint i gcoinne allmhairí dumpáilte ó thíortha nach baill den Aontas Eorpach iad (1) agus go háirithe Airteagail 13(4) agus 14(5) de, agus do Rialachán (AE) 2016/1037 ó Pharlaimint na hEorpa agus ón gComhairle an 8 Meitheamh 2016 maidir le cosaint i gcoinne allmhairí ar tugadh fóirdheontas ina leith, ar allmhairí iad ó thíortha nach baill den Aontas Eorpach iad (2) agus go háirithe Airteagal 23(6) de,

Ag féachaint do Rialachán Cur Chun Feidhme (AE) 2021/1266 ón gCoimisiún an 29 Iúil 2021 lena bhforchuirtear dleacht frithdhumpála chinntitheach ar allmhairí bithdhíosail de thionscnamh Stáit Aontaithe Mheiriceá tar éis athbhreithniú éaga a dhéanamh de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle (3), agus do Rialachán Cur Chun Feidhme (AE) 2021/1267 ón gCoimisiún an 29 Iúil 2021 lena bhforchuirtear dleachtanna frithchúitimh cinntitheacha ar allmhairí bithdhíosail de thionscnamh Stáit Aontaithe Mheiriceá tar éis athbhreithniú éaga a dhéanamh de bhun Airteagal 18 de Rialachán (AE) 2016/1037 ó Pharlaimint na hEorpa agus ón gComhairle, (4)

De bharr an mhéid seo a leanas:

1. NA BEARTA ATÁ I bhFEIDHM

1.1. Dleachtanna frithdhumpála

(1) Le Rialachán (CE) Uimh. 599/2009 (5), d’fhorchuir an Chomhairle dleacht frithchúitimh chinntitheach, ó EUR 0 go EUR 198 in aghaidh an tona, ar allmhairí eistir mhona-ailcile aigéid shailligh agus/nó gás-ola pairifíní a fhaightear ó shintéis agus/nó ó hidreachóireáil, de thionscnamh neamh-iontaise, ar a dtugtar “bithdhíosal” go coitianta, i bhfoirm íon nó i gcumasc ina bhfuil, de réir meáchain, níos mó ná 20 % d’eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil, de thionscnamh neamh-iontaise, ar de thionscnamh Stáit Aontaithe Mheiriceá (“SAM”) iad. An dleacht frithdhumpála a forchuireadh leis an Rialachán sin, tabharfar “na bearta bunaidh” air anseo feasta. An t-imscrúdú ar forchuireadh na bearta bunaidh mar thoradh air, tabharfar “an t-imscrúdú frithdhumpála bunaidh” air anseo feasta.

(2) Le Rialachán Cur Chun Feidhme (AE) Uimh. 444/2011 ón gComhairle (6), leathnaigh an Chomhairle, tar éis imscrúdú frith-imchéimniúcháin, an dleacht frithdhumpála chinntitheach arna forchur le Rialachán (CE) Uimh. 599/2009, chun allmhairí bithdhíosail arna gcur chun bealaigh ó Cheanada a chumhdach, bíodh dearbhú ann gur de thionscnamh Cheanada iad nó nach bíodh. Leis an Rialachán céanna, leathnaigh an Chomhairle an dleacht frithdhumpála chinntitheach arna forchur le Rialachán (CE) Uimh. 599/2009, chun go gcumhdófaí allmhairí bithdhíosail i gcumasc ina bhfuil, de réir meáchain, 20 % nó níos lú d’eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil de thionscnamh neamh-iontaise, ar de thionscnamh SAM iad.

(3) Na bearta atá i bhfeidhm faoi láthair, is bearta iad a forchuireadh le Rialachán Cur Chun Feidhme (AE) 2021/1266 tar éis imscrúdú athbhreithniúcháin éaga ar na bearta frithdhumpála bunaidh. Is méideanna socraithe iad na dleachtanna atá i bhfeidhm, agus iad idir EUR 0 in aghaidh an tona agus EUR 198 in aghaidh an tona ar allmhairí ó na táirgeoirí onnmhairiúcháin sampláilte, EUR 115,6 in aghaidh an tona ar allmhairí ó na cuideachtaí comhoibríocha nár sampláladh, agus méid socraithe EUR 172,2 in aghaidh an tona ar allmhairí ó gach cuideachta eile.

(4) Le hAirteagal 4(2) de Rialachán Cur Chun Feidhme (AE) 2021/1266, foráiltear maidir leis an méid seo a leanas: ‘I gcomhréir le hAirteagal 13(4) de Rialachán (AE) 2016/1036, féadfaidh an Coimisiún, tar éis dó dul i gcomhairle leis an gCoiste Comhairleach, a údarú, le cinneadh, go ndéanfar allmhairí ó chuideachtaí nach dtéann timpeall ar na bearta frithdhumpála a fhorchuirtear le hAirteagal 1, a dhíolmhú ón ndleacht a leathnaítear le hAirteagal 2(1) agus Airteagal 3(1).’

1.2. Dleachtanna frithchúitimh

(5) Le Rialachán (CE) Uimh. 598/2009 (7), d’fhorchuir an Chomhairle dleacht frithchúitimh chinntitheach, ó EUR 211,2 go EUR 237 in aghaidh an tona, ar allmhairí eistir mhona-ailcile aigéid shailligh agus/nó gás-ola pairifíní a fhaightear ó shintéis agus/nó ó hidreachóireáil, de thionscnamh neamh-iontaise, ar a dtugtar “bithdhíosal” go coitianta, i bhfoirm íon nó i gcumasc ina bhfuil, de réir meáchain, níos mó ná 20 % d’eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil, de thionscnamh neamh-iontaise, ar de thionscnamh Stáit Aontaithe Mheiriceá (“SAM”) iad. An dleacht frithchúitimh a forchuireadh leis an Rialachán sin, tabharfar “na bearta frithchúitimh bunaidh” uirthi anseo feasta. An t-imscrúdú ar forchuireadh na bearta frithchúitimh bunaidh mar thoradh air, tabharfar “an t-imscrúdú frithchúitimh bunaidh” air anseo feasta.

(6) Le Rialachán Cur Chun Feidhme (AE) Uimh. 443/2011 ón gComhairle (8), leathnaigh an Chomhairle, tar éis imscrúdú frith-imchéimniúcháin, an dleacht frithchúitimh chinntitheach arna forchur le Rialachán (CE) Uimh. 598/2009, chun allmhairí bithdhíosail arna gcur chun bealaigh ó Cheanada a chumhdach, bíodh dearbhú ann gur de thionscnamh Cheanada iad nó nach bíodh. Leis an Rialachán céanna, leathnaigh an Chomhairle an dleacht frithchúitimh chinntitheach arna forchur le Rialachán (CE) Uimh. 598/2009, chun go gcumhdófaí allmhairí bithdhíosail i gcumasc ina bhfuil, de réir meáchain, 20 % nó níos lú d’eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil, de thionscnamh neamh-iontaise, ar de thionscnamh SAM iad.

(7) Na bearta atá i bhfeidhm faoi láthair, is bearta iad a forchuireadh le Rialachán Cur Chun Feidhme (AE) 2021/1267 tar éis imscrúdú athbhreithniúcháin éaga ar na bearta frithchúitimh bunaidh. Is méideanna seasta iad na dleachtanna frithchúitimh atá i bhfeidhm faoi láthair, ar méideanna iad ó EUR 211,2 go EUR 237 in aghaidh an tona ghlan ar allmhairí ó na táirgeoirí onnmhairiúcháin.

(8) Le hAirteagal 4(2) de Rialachán Cur Chun Feidhme (AE) 2021/1267, foráiltear maidir leis an méid seo a leanas: ‘I gcomhréir le hAirteagal 23(6) de Rialachán (AE) 2016/1037, féadfaidh an Coimisiún, tar éis dó dul i gcomhairle leis an gCoiste Comhairleach, a údarú, le cinneadh, go ndéanfar allmhairí ó chuideachtaí nach dtéann timpeall ar na bearta frithchúitimh a fhorchuirtear le hAirteagal 1, a dhíolmhú ón dleacht a leathnaítear le hAirteagal 2(1) agus Airteagal 3(1).’

2. NÓS IMEACHTA

2.1. Iarraidh ar dhíolúine

(9) An 7 Meán Fómhair 2021, fuair an Coimisiún Eorpach iarraidh ar dhíolúine ó na bearta frithdhumpála agus frithchúitimh is infheidhme maidir le hallmhairí bithdhíosail arna gcur chun bealaigh ó Cheanada, bíodh dearbhú ann gur de thionscnamh Cheanada iad nó ná bíodh. Is í an chuideachta Verbio Diesel Canada Corporation (“an t-iarratasóir”) a rinne an iarraidh.

(10) Bhí fianaise san iarraidh gur táirgeoir onnmhairiúcháin nua é Verbio agus gur chomhlíon sé na critéir le haghaidh díolúine de bhun Airteagal 13(4) de Rialachán (AE) 2016/1036 (“an bun-Rialachán frithdhumpála”) agus Airteagal 23(6) de Rialachán (AE) 2016/1037 (“an bun-Rialachán frith-fhóirdheontais”), eadhon: (a) níor onnmhairigh sé an táirge faoi athbhreithniú chuig an Aontas le linn na tréimhse imscrúdúcháin ar ar bunaíodh na bearta; (b) is tar éis na tréimhse imscrúdúcháin a sheol sé onnmhairí chuig an Aontas, sin nó is féidir leis a léiriú go bhfuil oibleagáid chonarthach neamh-inchúlghairthe air chun méid suntasach a allmhairiú chuig an Aontais; (c) ní dheachaigh sé i mbun cleachtais imchéimniúcháin.

(11) Chinn an Coimisiún gur leor an fhianaise a bhí san iarraidh chun údar cuí a thabhairt le himscrúdú a thionscnamh de bhun Airteagal 13(4) den bhun-Rialachán frithdhumpála agus de bhun Airteagal 23(6) den bhun-Rialachán frith-fhóirdheontais chun a chinneadh an féidir díolúine ó na bearta leathnaithe a dheonú don iarratasóir.

2.2. Tionscnamh

(12) An 7 Nollaig 2021, le Rialachán Cur Chun Feidhme (AE) 2021/2157 (9), thionscain an Coimisiún athbhreithniú ar Rialacháin Cur Chun Feidhme (AE) 2021/1266 agus (AE) 2021/1267 chun a chinneadh an féidir díolúine ó na bearta leathnaithe a dheonú don iarratasóir. Leis an Rialachán céanna, d’aisghair an Coimisiún na dleachtanna frithdhumpála arna bhforchur le Rialachán Cur Chun Feidhme (AE) 2021/1266 a mhéid a bhaineann le hallmhairí bithdhíosail ag an iarratasóir, agus d’ordaigh sé do na húdaráis chustaim na céimeanna iomchuí a thabhairt chun na hallmhairí sin a chlárú.

(13) D’iarr an Coimisiún ar na páirtithe leasmhara teagmháil a dhéanamh leis chun bheith rannpháirteach san imscrúdú athbhreithniúcháin. Bhí deis ag na páirtithe leasmhara uile barúil a thabhairt maidir le tionscnamh an imscrúdaithe agus éisteacht a iarraidh leis an gCoimisiún nó leis an Oifigeach Éisteachta in imeachtaí trádála, nó leis an dá cheann acu, laistigh den tréimhse ama a leagtar síos le Rialachán Cur Chun Feidhme (AE) 2021/2157. Ní bhfuarthas aon bharúil ná iarraidh ar éisteacht.

2.3. An táirge faoi athbhreithniú

(14) Is é atá sa táirge faoi athbhreithniú eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil, de thionscnamh neamh-iontaise, ar a dtugtar “bithdhíosal” go coitianta, i bhfoirm íon nó i gcumasc ina bhfuil, de réir meáchain, níos mó ná 20 % d’eistir mhona-ailcile aigéid shailligh agus/nó gás-ola phairifíneach a fhaightear ó shintéis agus/nó ó hidreachóireáil, de thionscnamh neamh-iontaise, a chuirtear chun bealaigh ó Cheanada, bíodh dearbhú ann gur de thionscnamh Cheanada iad nó ná bíodh, atá faoi láthair faoi chóid CN ex 1516 20 98 (cód TARIC 1516209821), ex 1518 00 91 (cód TARIC 1518009121), ex 1518 00 99 (cód TARIC 1518009921), ex 2710 19 43 (cód TARIC 2710194321), ex 2710 19 46 (cód TARIC 2710194621), ex 2710 19 47 (cód TARIC 2710194721), ex 2710 20 11 (cód TARIC 2710201121), ex 2710 20 16 (cód TARIC 2710201621), ex 3824 99 92 (cód TARIC 3824999210), ex 3826 00 10 (cóid TARIC 3826001020, 3826001050, 3826001089) agus ex 3826 00 90 (cód TARIC 3826009011).

2.4. Tréimhse an imscrúdaithe athbhreithniúcháin

(15) Chumhdaigh an t-imscrúdú an tréimhse ón 1 Aibreán 2009 go dtí an 30 Meán Fómhair 2021 (“tréimhse an imscrúdaithe athbhreithniúcháin”).

2.5. Imscrúdú

(16) An 7 Nollaig 2021, d’iarr an Coimisiún ar an iarratasóir ceistneoir a chomhlánú chun go bhfaigheadh sé an fhaisnéis a mheas sé a bheith riachtanach le haghaidh a imscrúdaithe. Chuir an t-iarratasóir an freagra ar an gceistneoir isteach an 6 Eanáir 2022.

3. TORTHAÍ

(17) Maidir le critéar (a) dá dtagraítear in aithris (10), dhearbhaigh an fhianaise gur fíortháirgeoir bithdhíosail i gCeanada é an t-iarratasóir. Bunaíodh é in 2019, tar éis comhaontú um cheannach sócmhainní lenar cheannaigh sé gléasra táirgthe bithdhíosail a bhí ann cheana. Thairis sin, dhearbhaigh an t-imscrúdú nár thosaigh an t-iarratasóir ar bhithdhíosail a tháirgeadh go dtí mí Lúnasa 2019. Dá bhrí sin, níorbh ann don iarratasóir tráth na tréimhse imscrúdúcháin bunaidh agus níorbh fhéidir leis bithdhíosail a onnmhairiú chuig an Aontas le linn na tréimhse sin (1 Aibreán 2009 go dtí an 30 Meitheamh 2010). Dá bhrí sin, chomhlíon an t-iarratasóir critéar (a).

(18) Maidir le critéar (b), dá dtagraítear in aithris (10), shuigh an Coimisiún, ar bhonn na ndoiciméad a chuir an t-iarratasóir isteach, gur onnmhairigh an t-iarratasóir bithdhíosal chuig an Aontas i mí Iúil 2021, i.e. tar éis na tréimhse imscrúdúcháin bunaidh. Dá bhrí sin, chomhlíon an t-iarratasóir critéar (b) freisin.

(19) Maidir le critéar (c) dá dtagraítear in aithris (10), níor aimsigh an Coimisiún aon chruthúnas gur cheannaigh an t-iarratasóir aon bhithdhíosal ó SAM ó bunaíodh é in 2019 agus/nó go ndeachaigh sé i mbun cleachtais imchéimniúcháin. A mhalairt ar fad, bhí an Coimisiún in ann a shuí, ar bhonn na ndoiciméad a cuireadh isteach, gur fíortháirgeoir bithdhíosail i gCeanada é an t-iarratsóir.

(20) Ar deireadh, shuigh an Coimisiún freisin, ar bhonn na ndoiciméad a chuir an t-iarratasóir isteach, nach bhfuil an t-iarratasóir gaolmhar le haon táirgeoir onnmhairiúcháin in SAM atá faoi réir na mbeart frithdhumpála nó frithchúitimh.

(21) Dá bhrí sin, ba é conclúid an Choimisiúin gur chomhlíon an t-iarratasóir na critéir de bhun Airteagal 13(4) den bhun-Rialachán frithdhumpála agus Airteagal 23(6) den bhun-Rialachán frith-fhóirdheontais. Dá bhrí sin, ba cheart an t-iarratasóir a dhíolmhú ó na dleachtanna frithdhumpála agus frithchúitimh atá i bhfeidhm i gcomhréir le Rialachán Cur Chun Feidhme (AE) 2021/1266 agus Rialachán Cur chun Feidhme (AE) 2021/1267.

(22) Dá réir sin, ba cheart Rialacháin Cur Chun Feidhme (AE) 2021/1266 agus (AE) 2021/1267 a leasú.

4. MODHNÚ AR LIOSTA NA gCUIDEACHTAÍ A THAIRBHÍONN DE DHÍOLÚINE Ó NA BEARTA LEATHNAITHE

(23) I bhfianaise na dtorthaí dá dtagraítear thuas, agus de bhun Airteagal 4(2) de Rialachán Cur Chun Feidhme (AE) 2021/1266 agus Rialachán Cur Chun Feidhme (AE) 2021/1267 faoi seach, ba é conclúid an Choimisiúin gur cheart an t-iarratasóir a chur le liosta na gcuideachtaí atá díolmhaithe ó na bearta frithdhumpála agus na bearta frithchúitimh a fhorchuirtear le Rialachán Cur Chun Feidhme (AE) 2021/1266 agus Rialachán Cur Chun Feidhme (AE) 2021/1267 faoi seach.

(24) Cuireadh in iúl do na páirtithe leasmhara go raibh sé beartaithe ag an gCoimisiún Verbio a dhíolmhú ó na dleachtanna frithdhumpála agus frithchúitimh a fhorchuirtear ar bithdhíosal arna chur chun bealaigh ó Cheanada agus iarradh orthu barúil a thabhairt maidir leis sin. Ní bhfuarthas aon bharúil.

(25) Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 15(1) de Rialachán (AE) 2016/1036.

TAR ÉIS AN RIALACHÁN SEO A GHLACADH:

Airteagal 1 An tábla a leagtar amach in Airteagal 2(1) de Rialachán Cur Chun Feidhme (AE) 2021/1266, cuirtear an tábla seo a leanas ina ionad: Tír Cuideachta Cód breise TARIC Ceanada BIOX Corporation, Oakville, Ontario, Ceanada B107 Ceanada DSM Nutritional Products Canada Inc., Dartmouth, an Albain Nua, Ceanada C114 Ceanada Rothsay Biodiesel, Guelph, Ontario, Ceanada B108 Ceanada Verbio Diesel Canada Corporation, Welland, Ontario, Ceanada C600

Airteagal 2 An tábla a leagtar amach in Airteagal 2(1) de Rialachán Cur Chun Feidhme (AE) 2021/1267, cuirtear an tábla seo a leanas ina ionad: Tír Cuideachta Cód breise TARIC Ceanada BIOX Corporation, Oakville, Ontario, Ceanada B107 Ceanada DSM Nutritional Products Canada Inc., Dartmouth, an Albain Nua, Ceanada C114 Ceanada Rothsay Biodiesel, Guelph, Ontario, Ceanada B108 Ceanada Verbio Diesel Canada Corporation, Welland, Ontario, Ceanada C600

Airteagal 3 (1) Ordaítear leis seo do na húdaráis chustaim scor de chlárú na n-allmhairí arna bhunú i gcomhréir le hAirteagal 3 de Rialachán Cur Chun Feidhme (AE) 2021/2157. (2) Ní ghearrfar dleacht chinntitheach go cúlghabhálach i gcás na n-allmhairí cláraithe.

Airteagal 4 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 12 Bealtaine 2022. Thar ceann an Choimisiúin An tUachtarán Ursula VON DER LEYEN

(1) IO L 176, 30.6.2016, lch. 21.

(2) IO L 176, 30.6.2016, lch. 55.

(3) IO L 277, 2.8.2021, lch. 34.

(4) IO L 277, 2.8.2021, lch. 62.

(5) Rialachán (CE) Uimh. 599/2009 ón gComhairle an 7 Iúil 2009 lena bhforchuirtear dleacht frithdhumpála chinntitheach agus lena mbailítear go cinntitheach an dleacht shealadach a forchuireadh ar allmhairí bithdhíosail de thionscnamh Stáit Aontaithe Mheiriceá (IO L 179, 10.7.2009, lch. 26).

(6) Rialachán Cur Chun Feidhme (AE) Uimh. 444/2011 ón gComhairle an 5 Bealtaine 2011 lena leathnaítear an dleacht frithdhumpála chinntitheach a fhorchuirtear le Rialachán (CE) Uimh. 599/2009 ar allmhairí bithdhíosail de thionscnamh Stáit Aontaithe Mheiriceá chun allmhairí bithdhíosail arna gcur chun bealaigh ó Cheanada a chumhdach, bíodh dearbhú ann gur de thionscnamh Cheanada iad nó ná bíodh, agus lena leathnaítear an dleacht frithdhumpála chinntitheach a fhorchuirtear le Rialachán (CE) Uimh. 599/2009 chun allmhairí bithdhíosail i gcumasc ina bhfuil, de réir meáchain, 20 % nó níos lú de bhithdhíosal de thionscnamh Stáit Aontaithe Mheiriceá a chumhdach, agus lena bhfoirceanntar an t-imscrúdú i leith allmhairí arna gcur chun bealaigh ó Shingeapór (IO L 122, 11.5.2011, lch. 12).

(7) Rialachán (CE) Uimh. 598/2009 ón gComhairle an 7 Iúil 2009 lena bhforchuirtear dleacht frithchúitimh chinntitheach agus lena mbailítear go cinntitheach an dleacht shealadach a forchuireadh ar allmhairí bithdhíosail de thionscnamh Stáit Aontaithe Mheiriceá (IO L 179, 10.7.2009, lch. 1).

(8) Rialachán Cur Chun Feidhme (AE) Uimh. 443/2011 ón gComhairle an 5 Bealtaine 2011 lena leathnaítear an dleacht frithchúitimh chinntitheach a fhorchuirtear le Rialachán (CE) Uimh. 598/2009 ar allmhairí bithdhíosail de thionscnamh Stáit Aontaithe Mheiriceá chun allmhairí bithdhíosail arna gcur chun bealaigh ó Cheanada a chumhdach, bíodh dearbhú ann gur de thionscnamh Cheanada iad nó ná bíodh, agus lena leathnaítear an dleacht frithchúitimh chinntitheach a fhorchuirtear le Rialachán (CE) Uimh. 598/2009 chun allmhairí bithdhíosail i gcumasc ina bhfuil, de réir meáchain, 20 % nó níos lú de bhithdhíosal de thionscnamh Stáit Aontaithe Mheiriceá a chumhdach, agus lena bhfoirceanntar an t-imscrúdú i leith allmhairí arna gcur chun bealaigh ó Shingeapór (IO L 122, 11.5.2011, lch. 1).

(9) Rialachán Cur Chun Feidhme (AE) 2021/2157 ón gCoimisiún an 6 Nollaig 2021 lena dtionscnaítear athbhreithniú ar Rialacháin Cur Chun Feidhme (AE) 2021/1266 agus (AE) 2021/1267 lena leathnaítear faoi seach an dleacht frithdhumpála chinntitheach agus an dleacht frithchúitimh chinntitheach chun allmhairí bithdhíosail arna gcur chun bealaigh ó Cheanada a chumhdach, bíodh dearbhú ann gur de thionscnamh Cheanada iad nó ná bíodh, athbhreithniú chun a chinneadh an féidir díolúine ó na bearta sin a thabhairt do tháirgeoir onnmhairiúcháin amháin de chuid Cheanada, lena n-aisghairtear an dleacht frithdhumpála a mhéid a bhaineann le hallmhairí ón táirgeoir onnmhairiúcháin sin agus lena gcuirtear allmhairí ón táirgeoir onnmhairiúcháin sin faoi réir a gcláraithe (IO L 436, 7.12.2021, lch. 28).